CELEX: 32007D0714
Language: et
Date: 2007-06-20 00:00:00
Title: Euroopa Parlamendi ja nõukogu otsus nr 714/2007/EÜ, 20. juuni 2007 , millega tunnistatakse kehtetuks nõukogu direktiiv 68/89/EMÜ toorpuidu liigitust käsitlevate liikmesriikide õigusaktide ühtlustamise kohta

23.6.2007   
            
            
               ET
            
            
               Euroopa Liidu Teataja
            
            
               L 163/16
            
         
      EUROOPA PARLAMENDI JA NÕUKOGU OTSUS nr 714/2007/EÜ,
   20. juuni 2007,
   millega tunnistatakse kehtetuks nõukogu direktiiv 68/89/EMÜ toorpuidu liigitust käsitlevate liikmesriikide õigusaktide ühtlustamise kohta
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)
   
   toimides asutamislepingu artiklis 251 sätestatud korras, (2)
   
   ning arvestades järgmist:
   
               (1)
            
            
               Ühenduse parema õigusliku reguleerimise põhimõtetes rõhutatakse siseriiklike ja ühenduse õigusaktide lihtsustamise tähtsust kui ülimalt olulist elementi ettevõtjate konkurentsivõime tõstmiseks ja Lissaboni tegevuskava eesmärkide täitmiseks.
            
         
               (2)
            
            
               Direktiivis 68/89/EMÜ (3) sätestatud mõõtmis- ja liigitusmeetodid erinevad metsandussektoris ja metsatööstuses ettevõtjate vahelistes tehingutes praegu üldiselt kasutatavatest mõõtmis- ja liigitusmeetoditest ning need ei ole kohandatud turu vajadustega.
            
         
               (3)
            
            
               Direktiivis 68/89/EMÜ sätestatud mõõtmis- ja liigitusmeetodid ei ole enam siseturu seisukohast vajalikud.
            
         
               (4)
            
            
               Direktiiv 68/89/EMÜ tuleks seetõttu kehtetuks tunnistada.
            
         
               (5)
            
            
               Direktiivi 68/89/EMÜ kehtetuks tunnistamise tõttu ei saa pärast 31. detsembrit 2008 kasutada turunduses tähistust „EMÜ liigitus”, samuti tuleb 31. detsembriks 2008 vastavalt kehtetuks tunnistada siseriiklikud rakendusmeetmed,
            
         ON VASTU VÕTNUD KÄESOLEVA OTSUSE:
   Artikkel 1
   Direktiiv 68/89/EMÜ tunnistatakse kehtetuks alates 31. detsembrist 2008.
   Artikkel 2
   Käesolev otsus on adresseeritud liikmesriikidele.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Strasbourg, 20. juuni 2007
      
         
            Euroopa Parlamendi nimel
         
         
            president
         
         H.-G. PÖTTERING
         
      
      
         
            Nõukogu nimel
         
         
            eesistuja
         
         G. GLOSER
         
      
   
   
      (1)  14. märtsi 2007. aasta arvamus (Euroopa Liidu Teatajas seni avaldamata).
   
      (2)  Euroopa Parlamendi 13. veebruari 2007. aasta arvamus (Euroopa Liidu Teatajas seni avaldamata) ja nõukogu 21. mai 2007. aasta otsus.
   
      (3)  EÜT L 32, 6.2.1968, lk 12.